CELEX: 62020TN0742
Language: fi
Date: 2020-12-18 00:00:00
Title: Asia T-742/20: Kanne 18.12.2020 – UPL Europe ja Indofil Industries (Alankomaat) v. komissio

15.2.2021   
            
            
               FI
            
            
               Euroopan unionin virallinen lehti
            
            
               C 53/52
            
         
      Kanne 18.12.2020 – UPL Europe ja Indofil Industries (Alankomaat) v. komissio
      (Asia T-742/20)
      (2021/C 53/68)
      Oikeudenkäyntikieli: englanti
      
         Asianosaiset
      
      
         Kantajat: UPL Europe Ltd (Warrington Cheshire, Yhdistynyt kuningaskunta) ja Indofil Industries (Alankomaat) BV (Amsterdam, Alankomaat) (edustajat: asianajajat C. Mereu ja P. Sellar)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että kanne on otettava tutkittavaksi ja että se on perusteltu,
               
            
                  —
               
               
                  kumoamaan tehoaineen mankotsebi hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta 14.12.2020 annetun komission täytäntöönpanoasetuksen (EU) 2020/2087 (1) (riidanalainen toimi), ja
               
            
                  —
               
               
                  velvoittamaan vastaajan korvaaman kyseessä olevan käsittelyn oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu olennaisen menettelymääräyksen rikkomiseen, koska asetuksen N:o 844/2012 (2) 11–14 artiklaa ei ole noudatettu.
               
            
                  2)
               
               
                  Toinen kanneperuste, joka perustuu siihen, että arviointimenettelyssä on myös loukattu hakijan puolustautumisoikeuksia.
               
            
                  3)
               
               
                  Kolmas kanneperuste, joka perustuu siihen, että arviointimenettelyssä loukattiin hyvän hallinnon periaatetta ja vastaaja ei toiminut menettelyssä puolueettomasti.
               
            
                  4)
               
               
                  Neljäs kanneperuste, joka perustuu siihen, että arviointimenettelyssä tehtiin ilmeinen arviointivirhe, kun vastaaja otti huomioon ehdotetun Reprotoxic 1B -luokittelun ja aineen etyleenitiourea-metaboliitin luontaiset ominaisuudet, jotka ovat epäolennaisia seikkoja.
               
            
                  5)
               
               
                  Viides kanneperuste, joka perustuu siihen, että arviointimenettelyssä loukattiin luottamuksensuojan periaatetta.
               
            
         (1)  EUVL 2020, L 423, s. 50.
      
         (2)  Säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti 18.9.2012 annettu komission täytäntöönpanoasetus (EU) N:o 844/2012 (EUVL 2012, L 252, s. 26).